**SIMPOZIJ: SEX(I)DIJAGNOZA powered by Catrice**

**Život, strast i borba protiv raka**

Datum i vrijeme: 8. svibnja 2025. | 10:00 – 14:15

Lokacija: Hotel Zonar, Zagreb

Organizator: Udruga žena oboljelih i liječenih od raka Nismo same

Suorganizatori: Agencija In Vida i Hrvatsko društvo za kolposkopiju i bolesti vrata maternice pri Hrvatskom liječničkom zboru

Simpozij se održava pod pokroviteljstvom Nastavnog zavoda za javno zdravstvo ‘Dr. Andrija Štampar’ te uz potporu Predsjednika Republike Hrvatske, gospodina Zorana Milanovića.

Voditeljica simpozija: Ida Prester

**O SIMPOZIJU:**

Zamislite red dug 200 kilometara – od Zagreba do Zadra. Toliko bi bile dugačke kolone svih osoba koje su u jednoj godini u Hrvatskoj čule: "Imate rak." Svaka od njih nosi više od dijagnoze – nosi strah, nadu, tišinu i pitanje koje rijetko izgovaramo: "Jesam li to i dalje ja?" Rak ne pogađa samo tijelo. Mijenja pogled u ogledalu, doživljaj vlastite vrijednosti, intimnost, odnose. Većina žena suočava se sa smanjenom seksualnom željom te brojim drugim seksualnim disfunkcijama koje ostaju prisutne i nakon završenog liječenja. No, o tim promjenama gotovo se ne govori. Seksualno zdravlje, samopouzdanje, mentalna dobrobit – teme koje ostaju u sjeni preživljavanja. Upravo zato udruga Nismo same, agencija In Vida i Hrvatsko društvo za kolposkopiju i bolesti vrata maternice pri Hrvatskom liječničkom zboru pokreću simpozij Sex(i)dijagnoza kako bi otvorile prostor za dijalog o onome što ostaje prešućeno.V rijeme je da tišinu zamijenimo razgovorom.  
Jer žene nisu samo dijagnoza – one su život.

**CILJ:**

Cilj simpozija je osnažiti onkološke pacijentice, razbiti tabue i pokazati da rak ne smije biti kraj ženske intimnosti i identiteta. Želimo otvoreno govoriti o seksualnosti tijekom i nakon liječenja, pružiti stručne, znanstveno utemeljene i praktične informacije koje ženama pomažu da ponovno pronađu zadovoljstvo, bliskost i samopouzdanje. Poseban naglasak stavljen je na psihološku podršku, jer brojne žene istovremeno prolaze kroz emocionalne i tjelesne izazove koji utječu na njihov odnos prema vlastitom tijelu i osjećaj osobne vrijednosti.

**KOME JE NAMIJENJEN:**

Simpozij je namijenjen onkološkim pacijenticama, njihovim partnerima, zdravstvenim djelatnicima, psiholozima te svima koji žele bolje razumjeti utjecaj raka na seksualno zdravlje i kvalitetu života.

**Program simpozija:**

**9:15 – 10:00 | Prijava sudionika**

**10:00 – 10:15 | Otvorenje simpozija**

Pozdravne riječi organizatora i partnera simpozija

**10:15 – 10:30 | Predavanje: Različiti rak, isti problemi**

Premda su vrste raka različite, mnoge žene suočavaju se s istim izazovima kada je riječ o seksualnom zdravlju tijekom i nakon liječenja. Ovo stručno predavanje istražuje zajedničke probleme i nudi konkretne savjete kako ih prepoznati i riješiti.

***prim. doc. dr. sc. Dražan Butorac, dr. med****., specijalist ginekologije i opstetricije te uži specijalist ginekološke onkologije, pročelnik Zavoda za opću i onkološku ginekologiju Klinike za ženske bolesti i porodništvo KBC-a Sestre milosrdnice te predsjednik Hrvatskog društva za kolposkopiju i bolesti vrata maternice Hrvatskog liječničkog zbora*

**10:30 – 11:10 | Panel rasprava: Zašto me seksualnost toliko odbija?**

Gubitak seksualne želje nakon dijagnoze raka nije rijedak problem, no često se o njemu ne govori. Ovaj panel okuplja stručnjake i pacijentice kako bi otvoreno razgovarali o fizičkim, emocionalnim i psihološkim faktorima koji utječu na seksualni život nakon liječenja.

***prim. doc. dr. sc. Vesna Ramljak****, dr. med., specijalistica kliničke citologije, predstojnica Odjela za patologiju i citologiju Klinike za tumore KBC-a Sestre milosrdnice i predsjednica udruge Europa Donna Hrvatska*

***Ivona Poljak, mag. psych.****, klinička psihologinja, Klinika za onkologiju, Klinički bolnički centar Zagreb*

***prim. doc. dr. sc. Dražan Butorac, dr. med.,*** *specijalist ginekologije i opstetricije te uži specijalist ginekološke onkologije, pročelnik Zavoda za opću i onkološku ginekologiju Klinike za ženske bolesti i porodništvo KBC-a Sestre milosrdnice te predsjednik Hrvatskog društva za kolposkopiju i bolesti vrata maternice Hrvatskog liječničkog zbora*

***mr. sci. Renata Obrad-Sabljak, dr. med.,*** *specijalistica ginekologije i porodništva, Poliklinika*

*Affidea Eljuga*

Moderatorica panela: Ida Prester

**11:10 – 11:25 | Predavanje: Ovlaživači rodnice – zašto i kada? sponsored by Vagisan**

Vaginalna suhoća je čest problem s kojim se suočavaju žene nakon onkološkog liječenja. Ovo predavanje pruža stručne smjernice o korištenju ovlaživača i lubrikanata za povećanje ugode i zdravlja intimnog područja.

***doc. dr. sc. Danijel Bursać, dr. med.,*** *specijalist ginekologije i opstetricije, pročelnik Dnevne bolnice za MPO, Klinika za ženske bolesti i porode, Klinička bolnica Merkur*

**11:25 – 12:00 Cofee break**

**12:00 – 12:40 | Panel rasprava: Kako udovoljiti partneru, a nemaš želju?**

Kada jedna strana u vezi izgubi seksualnu želju, to može dovesti do nesporazuma, udaljavanja i frustracija. Na ovom panelu razgovarat ćemo o izazovima u partnerskim odnosima, kako ponovno izgraditi bliskost i održati zdrav odnos unatoč promjenama.

***izv. prof. dr. sc. Lovorka Brajković****, klinička psihologinja i seksualna terapeutkinja, Odsjek za psihologiju, Fakultet hrvatskih studija Sveučilišta u Zagrebu*

***doc. dr. sc. Danijel Bursać, dr. med.,*** *specijalist ginekologije i opstetricije, pročelnik Dnevne bolnice za MPO, Klinika za ženske bolesti i porode, Klinička bolnica Merkur*

***doc. dr. sc. Nina Bašić Marković, dr.med., spec. obiteljske medicine****, geštalt psihoterapeutkinja/seksualna terapeutkinja, docentica na Medicinskom fakultetu i Fakultetu zdravstvenih studija Sveučilišta u Rijeci*

Moderatorica panela: Ruža Ištuk

**12:40 – 12:55 | Predavanje: Prisilan ulazak u menopauzu**

Određeni tretmani kod liječenja raka mogu inducirati menopauzu, a simptomi koji dolaze s njom mogu biti nagli i teški. O predavanju ćemo saznati kako se nositi s promjenama i kako pronaći rješenja za simptome poput valunga, nesanice i smanjenog libida.

***izvan. prof. dr. sc. Ivan Fistonić, prim. dr. med.,*** *specijalist ginekologije i opstetricije, voditelj Ginekološke ordinacije Fistonić te član upravnog odbora Hrvatskog društva za menopauzu, stalni član savjetodavnog odbora Europskog društva za menopauzu i andropauzu*

**12:55 – 13:35 | Panel rasprava: Novo normalno – je li moguć povratak na staro?**

Kako izgleda život nakon raka? Mogu li se seksualni odnosi vratiti na staro ili trebamo pronaći novo normalno? Panel okuplja stručne govornike i pacijentice koje će podijeliti svoja iskustva o oporavku i prilagodbi.

***prim. dr. sc. Marija Kušan Jukić, dr. med****., specijalistica psihijatrije, voditeljica Službe za mentalno zdravlje i prevenciju ovisnosti, Nastavni zavod za javno zdravstvo "Dr. Andrija Štampar"*

***Goranka Perc,*** *dopredsjednica udruge Nismo same*

***Martina Bašić-Koretić, dr. med.****, specijalistica onkologije i radioterapije, Odjel za onkologiju i radioterapiju, Klinička bolnica Dubrava*

***izvan. prof. dr. sc. Ivan Fistonić, prim. dr. med****., specijalist ginekologije i opstetricije, voditelj Ginekološke ordinacije Fistonić te član upravnog odbora Hrvatskog društva za menopauzu, stalni član savjetodavnog odbora Europskog društva za menopauzu i andropauzu*

Moderatorica panela: Ruža Ištuk

**13:35 – 14:15| Panel: Makeup kao terapija: Ljepota iznutra i izvana sponsored by Catrice**

U suradnji s brendom Catrice, organizirana je makeup radionica osmišljena za podizanje samopouzdanja. Profesionalni vizažisti će pokazati brze tehnike šminkanja koje mogu pomoći ženama da se osjećaju ljepše i samopouzdanije.

Moderatorica panela: Ida Prester

***Ivana Kalogjera****, predsjednica udruge Nismo same*

***Kosta Miljković****, makeup artist*

***dr. sc. Iva Ledinsky Milenović****, dr. med., Odjel za kirurgiju glave i vrata, Klinika za tumore KBC-a Sestre milosrdnice*

**Zaključak:**

Simpozij "Sex(i)dijagnoza" pružit će stručne informacije, otvorenu raspravu i podršku svima koji se suočavaju s izazovima seksualnog zdravlja za vrijeme liječenja i nakon raka. Uz stručne panele, predavanja i interaktivne radionice, cilj nam je osnažiti žene da prepoznaju vlastite potrebe, postave prava pitanja i pronađu odgovore koji će im poboljšati kvalitetu života. Ovaj simpozij je prvi korak ka promjeni percepcije i stvaranju okruženja u kojem se o ovim važnim temama može otvoreno razgovarati.